Komuniké

	Vláda Slovenskej republiky prerokovala a schválila Národný program výchovy a vzdelávania v Slovenskej republike na najbližších 15 až 20 rokov. Ministrovi školstva uložila vypracovať a na rokovanie vlády predložiť na základe národného programu do konca novembra 2001 návrh zákona o výchove  a vzdelávaní /školský zákon/. 
	Vzhľadom na dlhodobosť programu vláda tiež uložila ministrovi školstva v každom nepárnom roku začínajúc rokom 2003 a končiac rokom 2015 predkladať na rokovanie vlády Správu o plnení úloh, ktoré vyplývajú z Národného programu výchovy a vzdelávania v Slovenskej republike na najbližších 15 až 20 rokov. Vláda v tejto súvislosti poverila predsedu vlády Slovenskej republiky predložiť Národný program výchovy a vzdelávania v Slovenskej republike na najbližších 15 až 20 rokov na rokovanie Národnej rady Slovenskej republiky.